Hy bewys dat hy vir homself kan lag en dieselfde straf kan vat as wat hy uitdeel. In ‘n stadium dat jy nie gedink het jy kan meer vir enigiets in hierdie deurmekaar en chaotiese land lag nie, wys Schuster vir jou die komiese sy van ons absurd samelewing. Sommige tonele soos die lyk in die kombi is dalk te wreed, maar die plakkers wat in Seepunt kaias opslaan en die verkeersman wat mense aftrek, is Schuster op sy beste..